*KLASA:*

*URBROJ:*

*U Rijeci, 14.9.2021. godine*

*Na temelju* [*članka 101. Statuta Ekonomske škole Mije Mirkovića Rijeka ičlanka 3. Pravilnika o Srednjoškolskom obrazovanju odraslih Ekonomske škole Mije Mirkovića Rijeka,ravnateljica Škole Nataša Jokić Nastasić, prof.*](http://narodne-novine.nn.hr/clanci/sluzbeni/2015_05_49_981.html) *predlaže Školskom odboru*

***N A T J E Č A J***

**za upis polaznika u Srednjoškolsko obrazovanje odraslih Ekonomske škole Mije Mirkovića Rijeka, u školskoj godini 2021./2022.i to za programe doškolovanje i prekvalifikacije:**

1. Obrazovni program za stjecanje srednje stručne spreme za zanimanja:

* Ekonomist (1., 2., 3. i 4. razred) 20 polaznika
* Komercijalist (1., 2., 3. i 4. razred) 20 polaznika
* Upravni referent(1., 2., 3. i 4. razred) 20 polaznika
* Poslovni tajnik(1., 2., 3. i 4. razred) 20 polaznika

1. Obrazovni program prekvalifikacije nakon završene srednje stručne spreme za zanimanja navedena pod točkom 1. 20 polaznika

Polaznici se mogu upisati u program:

1. doškolovanja – stjecanje srednje stručne spreme za polaznike koji su završili osnovnu školu ili polaznici koji imaju završen neki (npr. III) stupanj obrazovanja, a žele završiti viši stupanj obrazovanja (III stupanj – IV stupanj)
2. prekvalifikacije – za polaznike sa stečenom stručnom spremom za jedno zanimanje koji žele steći stručnu spremu iste obrazovne razine ali za novo zanimanje

**Trajanje i način provođenja upisa:**

Upisi traju od dana objavljivanja natječaja do popunjavanja mjesta, a najkasnije do početka nastave u Srednjoškolskom obrazovanju odraslih.

Prijave će se zaprimati putem elektroničke pošte ili izravno dolaskom u prostorije Škole prema rasporedu koji će naknadno odrediti ravnateljica Škole a u skladu s epidemiološkim preporukama HZJZ s obzirom na specifičnu epidemiološku situaciju te u skladu s preporuke MZO-a o organiziranju nastave u uvjetima povezanima s COVIDOM-19.

**Početak nastave:**

Nastava u Srednjoškolskom obrazovanju odraslih počinje 11.listopada 2021.g.

Svaki pojedinačni razred prati školsku godinu i traje jednu godinu.

**Popis dokumenata potrebnih za upis:**

* popunjena upisnica
* preslika domovnice
* preslika rodnog lista
* preslika dokaza o prethodno završenom školovanju (svjedodžba o završenom 8.razredu osnovne škole, odnosno razredne svjedodžbe srednje škole)

Nakon provedenog upisa donosi se odluka o priznavanju i razlikama ispita između programa ili dijela programa koji je polaznik već uspješno svladao i programa koji želi završiti.

Orginalni dokumenti zaprimljeni prilikom upisa čuvaju se u dosjeu polaznika i vrćaju po završetku školovnja.

**Uvjeti za upis:**

1. navršenih 15 godina života
2. završena osnovna, odnosno srednja škola (ovisno o tome da li se upisuje program doškolovanja ili prekvalifikacije)

Strani državljani i državljani Republike Hrvatske koji su prethodno obrazovanje stekli u inozemstvu mogu upisivati programe obrazovanja odraslih pod istim uvjetima kao i državljani Republike Hrvatske, ali im prethodno stečeno obrazovanje koje je određeno kao uvijet upisa u pojedini program mora biti priznato u postupku priznavanja inozemne obrazovne kvalifikacije.

**Ugovor o obrazovanju odraslih**

Prilikom upisa ustanova je dužna sa svakim polaznikom sklopiti Ugovor o srednjoškolskom obrazovanju odraslih koji regulira međusobna prava i obveze, oblik i trajanje obrazovanja te o načinu završetka programa.

**Završne odredbe:**

Ova odluka stupa na snagu danom objavljivanja na mrežnim stranicama i oglasnoj ploči obrazovanja odraslih i odnosi se na školsku godinu 2021./2022.

Ravnateljica

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nataša Jokić Nastasić, prof